Document ID: /roh_data/filtered/fineweb-2-filterrobots_roh.jsonl.gz/4919

- La vischnanca da Glion posseda 300 immobiglias da tut gener. Davent da la chasa communala fin tar la chasa da rument.
- La valita da segirada da tut quellas immobiglias munta a passa 100 milliuns francs.
- I dat objects strategics impurtants sco scolas, ed i dat objects main impurtants sco abitaziuns u chasas dad abitar.
La suprastanza da la vischnanca da Glion vul incumbensar ina fatschenta d'ordaifer per elavurar ina strategia d'immobiglias. En lur retschas na dettia naginas persunas ch'han quellas abilitads. Era la vischnanca sezza n'haja betg las resursas da temps per far questa lavur.
Nus vegnin ad incumbensar spezialists per far questa lavur. Ina offerta concreta na datti dentant anc betg.
Dad auter avis è Ursula Brändli Capaul ch'aveva inoltrà l'incumbensa d'elavurar ina tala strategia:
I na dovra betg experts d’ordaifer, questa strategia po era nossa glieud far.
RR actualitad 08:00